pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คณะผู้บริหารระดับสูงภาคธุรกิจ จากสภานายจ้างและผู้ประกอบการฝรั่งเศสเข้าเยี่ยมคารวะนายกรัฐมนตรี
วันอังคารที่ 1 พฤศจิกายน 2559
คณะผู้บริหารระดับสูงภาคธุรกิจ จากสภานายจ้างและผู้ประกอบการฝรั่งเศสเข้าเยี่ยมคารวะนายกรัฐมนตรี
คณะผู้บริหารระดับสูงภาคธุรกิจ จากสภานายจ้างและผู้ประกอบการฝรั่งเศสเข้าเยี่ยมคารวะนายกรัฐมนตรี
วันนี้ (13 ต.ค. 59) เวลา 09.00 น. ณ ทําเนียบรัฐบาล นาย François Corbin ประธานสภาธุรกิจไทย – ฝรั่งเศส และรองประธานบริหาร ฝ่ายภูมิภาคและการจัดการความก้าวหน้าบริษัท Michelin ฝรั่งเศส นําคณะผู้บริหารระดับสูงภาคธุรกิจ จากสภานายจ้างและผู้ประกอบการฝรั่งเศส (MEDEF) เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวต้อนรับนาย Corbin และคณะสู่ประเทศไทย และแสดงความยินดีที่ได้รับแต่งตั้งให้ดํารงตําแหน่งประธานสภานายจ้างและผู้ประกอบการฝรั่งเศส (MEDEF) ทั้งนี้ได้ทราบว่า การหารือระหว่างรองนายกรัฐมนตรีสมคิดกับสมาชิก MEDEF เมื่อวันที่ 3 ต.ค. 59 ที่ผ่านมา ประสบความสําเร็จเป็นอย่างดี
นายกรัฐมนตรียินดีที่ในโอกาสที่คณะเดินทางมาไทยในครั้งนี้จะได้พบหารือหน่วยงานที่เกี่ยวข้อง รวมถึงภาคเอกชนของไทย ซึ่งไทยพร้อมร่วมมือกับฝรั่งเศส เพื่อพัฒนาและต่อยอดความร่วมมือในด้านที่ทั้งสองฝ่ายมีศักยภาพ ซึ่งความร่วมมือ ความไว้วางใจ และผลประโยชน์ที่เป็นธรรมเป็นสิ่งที่รับบาลไทยยึดถือมาโดยตลอด
ไทยยินดีที่ MEDEF มองไทยเป็นจุดหมายและโอกาสในด้านการค้าและการลงทุน นอกจากนี้ ทั้งสองฝ่ายเห็นพ้องว่า สภาธุรกิจไทย-ฝรั่งเศสจะเป็นกลไกสําคัญในการขับเคลื่อนการค้าและการลงทุนให้มีพลวัตมากยิ่งขึ้น รวมถึงจะเป็นเวทีสําหรับการเจรจาในประเด็นที่ทั้งสองฝ่ายมีความสนใจและมีผลประโยชน์ร่วมกัน
นายกรัฐมนตรีกล่าวเชิญชวนภาคเอกชนฝรั่งเศสให้เข้ามาลงทุนในประเทศไทย ในสาขา โครงสร้างพื้นฐาน พลังงาน เทคโนโลยีดิจิทัล วิทยาศาสตร์ นวัตกรรม โครงสร้างพื้นฐานขนาดใหญ่ สาธารณสุข เพื่อช่วยสนับสนุนไทย ตามนโยบายไทยแลนด์ 4.0 โดยในส่วนของประเทศไทย รัฐบาลพร้อมส่งเสริมผู้ประกอบการไทยให้เข้าไปลงทุนในฝรั่งเศส
แม้ว่าเศรษฐกิจโลกจะอยู่ในภาวะถดถอย แต่เศรษฐกิจไทยยังคงยืดหยุ่น ซึ่งการพัฒนาโครงสร้างพื้นฐานด้านคมนาคมขนส่งถือเป็นหน้าที่สําคัญอันหนึ่งของรัฐบาล ทั้งนี้นายกรัฐมนตรีกล่าวเชิญชวนผู้ประกอบการฝรั่งเศสใช้ไทย ซึ่งมีที่ตั้งเป็นจุดยุทธศาสตร์ศูนย์กลางของภูมิภาค เป็นสะพานในการเชื่อมโยงไปยังอาเซียน ตามนโยบายไทย + 1 ของรัฐบาล
นอกจากนี้ นายกรัฐมนตรีกล่าวขอให้ภาคเอกชนฝรั่งเศสพิจารณาโอกาสการลงทุนตามนโยบายสําคัญของรัฐบาล เช่น 10 อุตสาหกรรมเป้าหมาย ทั้ง First S-Curve การเกษตร และ New-S Curve รวมถึงโครงการนิคมอุตสาหกรรมยาง (Rubber City) และโครงการเมืองอัจฉริยะ (Smart City)
อีกทั้งรัฐบาลยังมุ่งขับเคลื่อนประเทศไปสู่การเป็นไทยแลนด์ 4.0 โดยส่งเสริมการใช้เทคโนโลยีและนวัตกรรมเป็นพลังขับเคลื่อนการพัฒนาเศรษฐกิจ ซึ่งจําต้องเริ่มจากการพัฒนาบุคลากร ทรัพยากรมนุษย์ โดยให้ความสําคัญกับการศึกษา และการพัฒนาศักยภาพของกําลังคน ให้สามารถสร้างสรรค์นวัตกรรม ซึ่งทั้งสองฝ่ายยินดีที่มีความร่วมมือทั้งด้านการศึกษาและด้านวิทยาศาสตร์ เทคโนโลยี และนวัตกรรม ซึ่งสอดคล้องกับการดําเนินนโยบายไทยแลนด์ 4.0
*****************************
รัฐบาลไทย-ข่าวทำเนียบรัฐบาล-เอกอัครราชทูตมาเลเซียประจำประเทศไทยเข้าเยี่ยมคารวะนายกรัฐมนตรีในโอกาสพ้นจากหน้าที่
วันจันทร์ที่ 19 มิถุนายน 2560
เอกอัครราชทูตมาเลเซียประจําประเทศไทยเข้าเยี่ยมคารวะนายกรัฐมนตรีในโอกาสพ้นจากหน้าที่
เอกอัครราชทูตมาเลเซียประจําประเทศไทยเข้าเยี่ยมคารวะนายกรัฐมนตรีในโอกาสพ้นจากหน้าที่
วันนี้ (19 มิ.ย. 60) เวลา 13.30 น. ดาโต๊ะ นาซีระห์ บินตี ฮุสซัยน์ (Dato’ Nazirah binti Hussain) เอกอัครราชทูตมาเลเซียประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี เนื่องในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความขอบคุณออท. มาเลเซียที่มีบทบาทสําคัญในการส่งเสริมความสัมพันธ์ระหว่างไทยกับมาเลเซียตลอดระยะเวลา 6 ปีที่ผ่านมา ซึ่งมีการแลกเปลี่ยนการเยือนระดับสูงและการขับเคลื่อนกลไกทวิภาคีอย่างต่อเนื่อง ทั้งสองฝ่ายยืนยันความสัมพันธ์อันดีระหว่างกัน โดยไทยและมาเลเซียจะเฉลิมฉลองครบรอบ 60 ปี ของการสถาปนาความสัมพันธ์ทางการทูตในเดือนสิงหาคมนี้ ซึ่งทั้งสองฝ่ายพร้อมร่วมกันจัดกิจกรรมต่างๆ ตลอดปีแห่งการเฉลิมฉลอง
ด้านความมั่นคง ไทยและมาเลเซียพร้อมกระชับความร่วมมือด้านการแลกเปลี่ยนข้อมูลข่าวสารและข่าวกรอง รวมถึงการปฏิบัติการในประเด็นความมั่นคงให้แน่นแฟ้นยิ่งขึ้น ในการนี้ นายกรัฐมนตรีแสดงความขอบคุณมาเลเซียที่อํานวยความสะดวกในการพูดคุยเพื่อสันติสุขในจังหวัดชายแดนใต้ โดยหวังว่าจะได้รับการสนับสนุนจากมาเลเซียต่อไป พร้อมทั้งขอรับการสนับสนุนในการประชุมรัฐมนตรีต่างประเทศองค์การความร่วมมืออิสลาม (OIC) ที่จะจัดขึ้นในเดือนกรกฎาคมนี้ด้วย ทั้งนี้ออท. มาเลเซีย กล่าวว่าเห็นพัฒนาการในแก้ไขสถานการณ์จังหวัดชายแดนใต้ พร้อมแสดงความชื่นชมความมุ่งมั่นของไทยที่ใช้กระบวนการเจรจาโดยสันติวิธี
สําหรับการขยายเวลาทําการของด่านศุลกากรปาดังเบซาร์และด่านศุลกากรสะเดา - บูกิตกายูฮิตัม 24 ชั่วโมง และการเชื่อมโยงส่วนขยายด่านศุลกากรสะเดา – บูกิตกายูฮิตัมนั้น นายกรัฐมนตรีเห็นว่าควรกระทําอย่างค่อยเป็นค่อยไป ควบคู่กับการพิจารณาการกําหนดจุดเชื่อมโยงส่วนขยายของด่านศุลกากรสะเดา - บูกิตกายูฮิตัม เพื่อเอื้อต่อการแก้ไขปัญหาสภาพจราจรแออัดที่ด่านดังกล่าวอย่างครบวงจรและยั่งยืน
โอกาสนี้ ออท. มาเลเซีย แสดงความขอบคุณรัฐบาลไทยที่ให้การสนับสนุนการปฏิบัติหน้าที่ ในไทยอย่างดีมาโดยตลอด พร้อมยืนยันว่ามาเลเซียพร้อมให้การสนับสนุนไทยในทุกด้านเพื่อประโยชน์ของทั้งสองประเทศ และภูมิภาคอาเซียน
***********************
รัฐบาลไทย-ข่าวทำเนียบรัฐบาล-สรรพากรไทยยกระดับการตรวจสอบภาษี เข้าร่วมโครงการผู้ตรวจสอบภาษีระหว่างประเทศ (TIWB) ได้ผู้เชี่ยวชาญต่างชาติ อุดช่องโหว่การตรวจสอบภาษีธุรกิจ e-Commerce ข้ามชาติ
วันจันทร์ที่ 22 มิถุนายน 2563
สรรพากรไทยยกระดับการตรวจสอบภาษี เข้าร่วมโครงการผู้ตรวจสอบภาษีระหว่างประเทศ (TIWB) ได้ผู้เชี่ยวชาญต่างชาติ อุดช่องโหว่การตรวจสอบภาษีธุรกิจ e-Commerce ข้ามชาติ
สรรพากรไทยยกระดับการตรวจสอบภาษี เข้าร่วมโครงการผู้ตรวจสอบภาษีระหว่างประเทศ Tax Inspectors Without Borders (TIWB) โดยขอผู้เชี่ยวชาญมาถ่ายทอดความรู้และแลกเปลี่ยนประสบการณ์การตรวจสอบกับเจ้าหน้าที่สรรพากรไทย
สรรพากรไทยยกระดับการตรวจสอบภาษี เข้าร่วมโครงการผู้ตรวจสอบภาษีระหว่างประเทศ Tax Inspectors Without Borders (TIWB) โดยขอผู้เชี่ยวชาญมาถ่ายทอดความรู้และแลกเปลี่ยนประสบการณ์การตรวจสอบกับเจ้าหน้าที่สรรพากรไทย เป็นการยกระดับการตรวจสอบภาษีในการปิดช่องโหว่สําหรับการตรวจสอบภาษีธุรกิจ e-Commerce ข้ามชาติและธุรกิจใหม่ๆ เพื่อสร้างความเป็นธรรมในการเสียภาษี และจากการมีส่วนร่วมอย่างแข็งขัน โดย ดร.เอกนิติ นิติทัณฑ์ประภาศ ได้รับการแต่งตั้งให้เป็น Governing Board ของ TIWB คนแรกของทวีปเอเชีย
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้ทุกประเทศประสบปัญหาเดียวกันคือเก็บภาษีธุรกิจประเภทสตรีมมิง หรือ e-Commerce ไม่ได้เนื่องจากบริษัทที่ทํา e-Commerce ไม่ได้จดทะเบียนในประเทศไทย ซึ่งหลายประเทศกําลังศึกษาว่าจะรับมืออย่างไร สรรพากรประเทศไทยจึงได้สมัครเข้าร่วมโครงการผู้ตรวจสอบภาษีระหว่างประเทศ Tax Inspectors Without Borders (TIWB) ซึ่งเป็นโครงการภายใต้ความร่วมมือขององค์กรระหว่างประเทศที่สําคัญ 2 องค์กร คือ องค์การเพื่อความร่วมมือและการพัฒนาทางเศรษฐกิจ (The Organisation for Economic Co-operation and Development: OECD) และสํานักงานโครงการพัฒนาแห่งสหประชาชาติ (The United Nations Development Programme: UNDP) มีวัตถุประสงค์เพื่อจัดให้มีการช่วยเหลือและสนับสนุนองค์ความรู้ เทคนิคการปฏิบัติงาน พัฒนาประสิทธิภาพด้านการตรวจสอบภาษีให้แก่ประเทศกําลังพัฒนา และเสริมสร้างความร่วมมือด้านภาษีระหว่างประเทศ โดยมีการประสานหน่วยงานของประเทศที่มีความพร้อมให้จัดส่งผู้เชี่ยวชาญเข้ามาแลกเปลี่ยนประสบการณ์หรือให้คําปรึกษากับเจ้าหน้าที่ของสรรพากรไทยผ่านกระบวนการทํางานร่วมกัน”
โฆษกกรมสรรพากร กล่าวเพิ่มเติมว่า “การเข้าร่วมโครงการผู้ตรวจสอบภาษีระหว่างประเทศ หรือ TIWB นอกจากจะช่วยยกระดับความสามารถในการตรวจสอบภาษีให้กับเจ้าหน้าที่สรรพากรไทยในการติดตาม ตรวจสอบภาษีจากธุรกิจ e-Commerce และธุรกิจใหม่ๆ บนโลกออนไลน์ได้เป็นอย่างดีแล้ว ยังช่วยสร้างความเป็นธรรมในการเสียภาษีระหว่างผู้ประกอบการในประเทศกับผู้ประกอบการต่างชาติที่ให้บริการในประเทศไทยอีกด้วย”
โดยเมื่อต้นเดือนมิถุนายน 2563 TIWB ได้แต่งตั้งให้ ดร.เอกนิติ นิติทัณฑ์ประภาศ อธิบดีกรมสรรพากร ร่วมเป็นคณะกรรมการ Governing Board ของ TIWB จากการมีส่วนร่วมอย่างแข็งขันในเวทีการประชุมระหว่างประเทศหลายครั้ง ที่ผ่านมา นับเป็นคนเอเชียคนแรกที่ได้รับการแต่งตั้งดังกล่าว ซึ่งเป็นงานที่ไม่มีค่าตอบแทน มีวาระการทําหน้าที่ 3 ปี และจะเริ่มประชุมในเดือนตุลาคม 2563
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-เว้นอากรแสตมป์ ให้ผู้มีรายได้น้อย สำหรับการซื้อที่อยู่อาศัยขายทอดตลาด
วันศุกร์ที่ 19 ตุลาคม 2561
เว้นอากรแสตมป์ ให้ผู้มีรายได้น้อย สําหรับการซื้อที่อยู่อาศัยขายทอดตลาด
รัฐบาลสนับสนุนให้ผู้มีรายได้น้อยมีที่อยู่อาศัยเป็นของตนเอง โดยอนุมัติให้ผู้มีรายได้น้อยที่มีบัตรสวัสดิการแห่งรัฐได้รับการยกเว้นอากรแสตมป์ที่เกิดจากการรับโอนกรรมสิทธิ์ที่อยู่อาศัยจากการขายทอดตลาดของกรมบังคับคดี ตั้งแต่วันที่ 1 ต.ค. 60
ศุกร์ที่ 19 ต.ค.61
เว้นอากรแสตมป์ ให้ผู้มีรายได้น้อย สําหรับการซื้อที่อยู่อาศัยขายทอดตลาด
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนให้ผู้มีรายได้น้อยมีที่อยู่อาศัยเป็นของตนเอง โดยอนุมัติให้ผู้มีรายได้น้อยที่มีบัตรสวัสดิการแห่งรัฐได้รับการยกเว้นอากรแสตมป์ที่เกิดจากการรับโอนกรรมสิทธิ์ที่อยู่อาศัยจากการขายทอดตลาดของกรมบังคับคดี ตั้งแต่วันที่ 1 ต.ค. 60 โดยผู้มีรายได้ไม่เกิน 30,000 บาท/ปี สามารถซื้อบ้านได้ไม่เกิน 300,000 บาท และผู้มีรายได้ตั้งแต่ 30,000-100,000 บาท/ปี สามารถซื้อบ้านได้ไม่เกิน 500,000 บาท รวมทั้งลดค่ามัดจําในการเข้าประมูลบ้านจาก 50,000 บาท เหลือเพียง 3,000 บาท ทั้งนี้ รัฐบาลมุ่งหวังลดภาระค่าใช้จ่ายแก่ผู้มีรายได้น้อย และส่งเสริมให้ทุกคนมีคุณภาพชีวิตที่ดีขึ้นอย่างยั่งยืน โดยผู้ที่สนใจสามารถสอบถามข้อมูลเพิ่มเติมได้ที่โทรศัพท์หมายเลข 0 2881 4999
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมครม. สัญจร ครั้งที่ 2/2563
วันศุกร์ที่ 21 สิงหาคม 2563
การประชุมครม. สัญจร ครั้งที่ 2/2563
วันศุกร์ที่ 21 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พล.อ.ประยุทธ์ จันทร์โอชา นายกรัฐมนตรี และคณะรัฐมนตรี เตรียมลงพื้นที่ตรวจราชการ และประชุมคณะรัฐมนตรีอย่างเป็นทางการนอกสถานที่ ระหว่างวันที่ 24 - 25 ส.ค. 63 ณ จ.ระยอง เพื่อติดตามการพัฒนาความพร้อมของพื้นที่มุ่งสู่เขตเศรษฐกิจพิเศษ พัฒนาให้เป็นแหล่งผลิตอาหารที่มีคุณภาพได้มาตรฐานสากล ปรับปรุงมาตรฐานสินค้าและธุรกิจบริการด้านการท่องเที่ยว แก้ไขปัญหาวิกฤตมลพิษ สร้างขวัญและกําลังใจให้แก่ประชาชนและผู้ประกอบการในพื้นที่ และสร้างความเชื่อมั่นแก่นักท่องเที่ยว นอกจากนี้ ยังจะร่วมประชุมพัฒนาเศรษฐกิจและสังคมกลุ่มจังหวัดภาคตะวันออก 1 ซึ่งประกอบด้วย จังหวัดฉะเชิงเทรา ชลบุรี และระยอง กับภาคเอกชนและตัวแทนประชาชนในพื้นที่อีกด้วย
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สบน. จัดสัมมนาเพื่อซักซ้อมความเข้าใจเกี่ยวกับการบริหารหนี้สาธารณะ ภายใต้กฎหมายใหม่ ให้แก่หน่วยงานกลางและหน่วยงานผู้ปฏิบัติกว่า 200 แห่ง
วันพฤหัสบดีที่ 19 กรกฎาคม 2561
สบน. จัดสัมมนาเพื่อซักซ้อมความเข้าใจเกี่ยวกับการบริหารหนี้สาธารณะ ภายใต้กฎหมายใหม่ ให้แก่หน่วยงานกลางและหน่วยงานผู้ปฏิบัติกว่า 200 แห่ง
สํานักงานบริหารหนี้สาธารณะ (สบน.) กําหนดจัดโครงการสัมมนาเพื่อเสริมสร้างความรู้ความเข้าใจเกี่ยวกับการบริหารหนี้สาธารณะภายใต้กฎหมายวินัยการเงินการคลังของรัฐและระเบียบที่เกี่ยวข้อง ในวันที่ 24 กรกฎาคม 2561 ณ โรงแรมแลนด์มาร์ค กรุงเทพฯ
สํานักงานบริหารหนี้สาธารณะ (สบน.) กําหนดจัดโครงการสัมมนาเพื่อเสริมสร้างความรู้ความเข้าใจเกี่ยวกับการบริหารหนี้สาธารณะภายใต้กฎหมายวินัยการเงินการคลังของรัฐและระเบียบที่เกี่ยวข้อง ในวันที่ 24 กรกฎาคม 2561 ณ โรงแรมแลนด์มาร์ค กรุงเทพฯ เพื่อให้หน่วยงานที่เกี่ยวข้องมีความเข้าใจและถือปฏิบัติตามบทบัญญัติของกฎหมายวินัยการเงินการคลังของรัฐและร่างกฎหมายลําดับรองภายใต้กฎหมายการบริหารหนี้สาธารณะได้อย่างถูกต้องเคร่งครัด โดยมีนายจักรกฤศฏิ์ พาราพันธกุล รองปลัดกระทรวงการคลัง หัวหน้ากลุ่มภารกิจด้านรายจ่ายและหนี้สิน ให้เกียรติเป็นประธานในการเปิดงานสัมมนา
โครงการสัมมนาดังกล่าวมีวัตถุประสงค์เพื่อเป็นเวทีในการซักซ้อมความเข้าใจในการปฏิบัติตามพระราชบัญญัติวินัยการเงินการคลังของรัฐ พ.ศ. 2561 ซึ่งเป็นกฎหมายใหม่ที่มีผลบังคับใช้เมื่อวันที่ 20 เมษายน 2561 โดยกฎหมายดังกล่าวมีหลายประเด็นที่เกี่ยวข้องกับหลักการและแนวปฏิบัติที่เกี่ยวข้องกับการบริหารหนี้สาธารณะ อีกทั้ง สบน. อยู่ระหว่างการจัดทําร่างกฎหมายลําดับรองเพื่อกําหนดวิธีปฏิบัติในการจัดทําแผนการบริหารหนี้สาธารณะ การบริหารจัดการความเสี่ยง การติดตามประเมินผลการใช้จ่ายเงินกู้ และการรายงานข้อมูลหนี้ ให้ชัดเจนยิ่งขึ้น เพื่อเป็นการสร้างมาตรฐานการบริหารหนี้สาธารณะของหน่วยงานภาครัฐตามที่กฎหมายกําหนด
ในการสัมมนาดังกล่าวจะมีวิทยากรผู้เชี่ยวชาญจากสํานักงานเศรษฐกิจการคลังและสํานักงานบริหารหนี้สาธารณะร่วมบรรยาย และมีเจ้าหน้าที่จากหน่วยงานกลาง อาทิ กรมบัญชีกลาง สํานักงบประมาณ ธนาคารแห่งประเทศไทย และกรมส่งเสริมการปกครองท้องถิ่น และหน่วยงานผู้ปฏิบัติ อาทิ ส่วนราชการ รัฐวิสาหกิจ องค์การมหาชน กองทุนที่เป็นนิติบุคคล มหาวิทยาลัยในกํากับดูแลของรัฐ และหน่วยงานอื่นของรัฐกว่า 200 แห่ง รวมจํานวนกว่า 300 คน เข้าร่วม นับเป็นการบูรณาการให้หน่วยงานที่เกี่ยวข้องทุกแห่งมีความรู้ความเข้าใจที่ถูกต้องเกี่ยวกับกฎหมายวินัยการเงินการคลังของรัฐ กรอบวินัยในการบริหารหนี้สาธารณะ ตลอดจนการรายงานหนี้สาธารณะ หนี้ภาครัฐ ความเสี่ยงทางการคลัง และแนวทางในการปฏิบัติงานได้ถูกต้องตรงกัน
สํานักนโยบายและแผน สํานักงานบริหารหนี้สาธารณะ โทร. 0 2265 8050 ต่อ 5505,5522
รัฐบาลไทย-ข่าวทำเนียบรัฐบาล-บขส.พร้อมอำนวยความสะดวกผู้ถือบัตรสวัสดิการแห่งรัฐ เร่งติดตั้งเครื่องรับบัตรอัตโนมัติ (EDC) สำหรับชำระค่าตั๋วรถโดยสาร บขส. ณ ช่องจำหน่ายตั๋ว บขส. 121 จุดทั่วประเทศ
วันจันทร์ที่ 25 กันยายน 2560
บขส.พร้อมอํานวยความสะดวกผู้ถือบัตรสวัสดิการแห่งรัฐ เร่งติดตั้งเครื่องรับบัตรอัตโนมัติ (EDC) สําหรับชําระค่าตั๋วรถโดยสาร บขส. ณ ช่องจําหน่ายตั๋ว บขส. 121 จุดทั่วประเทศ
นายจิรศักดิ์ เยาว์วัชสกุล กรรมการผู้จัดการใหญ่ บริษัท ขนส่ง จํากัด (บขส.) กล่าวว่า ตามที่รัฐบาลได้มอบบัตรสวัสดิการแห่งรัฐให้แก่ผู้มีรายได้น้อยที่ผ่านการตรวจสอบสิทธิในโครงการลงทะเบียนสวัสดิการแห่งรัฐปี 2560 นั้น
ในส่วนของ บขส. ได้ประสานธนาคารกรุงไทย ติดตั้งเครื่องรับบัตรอัตโนมัติ (EDC) ที่สถานีขนส่งผู้โดยสารกรุงเทพฯ ทั้ง 3 แห่ง (จตุจักร, เอกมัย,ถนนบรมราชชนนี) และที่ทําการสถานีเดินรถของ บขส. ทั่วประเทศ รวม 121 จุด เพื่ออํานวยความสะดวกในการจองซื้อตั๋วโดยสารแก่ผู้ถือบัตรดังกล่าว
สําหรับเงื่อนไขของผู้ถือบัตรสวัสดิการแห่งรัฐในการใช้สิทธิโดยสารรถของ บขส. มีดังนี้
1.ยื่นบัตรแสดงตนในการซื้อตั๋วโดยสารและต้องเป็นผู้เดินทางเองเท่านั้น
2.สามารถซื้อตั๋วรถโดยสาร บขส. ภายในวงเงิน 500 บาทต่อเดือน กรณีที่ค่าโดยสารเกินวงเงินที่ได้รับต้องจ่ายส่วนต่างเป็นเงินสดเท่านั้น
3.สามารถเดินทางไปกับรถโดยสาร บขส. ได้ทุกมาตรฐาน ทุกเส้นทาง
4.สามารถใช้ร่วมกับสิทธิลดหย่อนอื่น ๆ ได้ตามเงื่อนไขที่บริษัทฯ กําหนด
5.เมื่อซื้อตั๋วโดยสารแล้วไม่สามารถคืนตั๋วได้ทุกกรณี แต่สามารถเลื่อนการเดินทางได้ภายใต้เงื่อนไขที่บริษัทฯ กําหนด
6.สามารถซื้อตั๋วโดยสารได้ที่ช่องจําหน่ายตั๋วของ บขส. ณ สถานีขนส่งผู้โดยสารกรุงเทพฯ (จตุจักร,เอกมัย,ถนนบรมราชชนนี) และที่ทําการสถานีเดินรถ บขส.ทั่วประเทศ จํานวน 121 จุด เท่านั้น
รายละเอียดเพิมเติ่ม โทร Call Center 1490
รัฐบาลไทย-ข่าวทำเนียบรัฐบาล-สธ.ตั้งเป้าให้รพ.ชุมชน เป็น Smart Hospital  รับผู้ป่วยดูแลต่อจากรพ.ใหญ่ก่อนกลับบ้าน
วันพฤหัสบดีที่ 6 กันยายน 2561
สธ.ตั้งเป้าให้รพ.ชุมชน เป็น Smart Hospital  รับผู้ป่วยดูแลต่อจากรพ.ใหญ่ก่อนกลับบ้าน
กระทรวงสาธารณสุข ตั้งเป้าหมายพัฒนาศักยภาพโรงพยาบาลชุมชน เป็นสมาร์ท ฮอสปิตัล  รับผู้ป่วยจากโรงพยาบาลใหญ่ดูแลต่อ เตรียมความพร้อมก่อนส่งกลับบ้าน ร่วมสร้างความเข้มแข็งระบบบริการปฐมภูมิ
กระทรวงสาธารณสุข ตั้งเป้าหมายพัฒนาศักยภาพโรงพยาบาลชุมชน เป็นสมาร์ท ฮอสปิตัล รับผู้ป่วยจากโรงพยาบาลใหญ่ดูแลต่อ เตรียมความพร้อมก่อนส่งกลับบ้าน ร่วมสร้างความเข้มแข็งระบบบริการปฐมภูมิ
วันนี้ (6 กันยายน 2561) ที่โรงแรมเอเชีย แอร์พอร์ท จ.ปทุมธานี นายแพทย์เจษฎา โชคดํารงสุข เปิดการประชุมเชิงปฏิบัติการเพื่อพัฒนาศักยภาพผู้อํานวยการโรงพยาบาลชุมชนปี 2561 เพื่อพัฒนาความรู้วิชาการด้านการแพทย์และสาธารณสุข การบริหารจัดการ เสริมสร้างความสามัคคี และแลกเปลี่ยนประสบการณ์ทํางาน พร้อมทั้งมอบโล่และประกาศเกียรติคุณ แก่ผู้อํานวยการโรงพยาบาลชุมชนที่เกษียณอายุราชการ ผู้อํานวยการโรงพยาบาลชุมชนที่ปฏิบัติราชการในโรงพยาบาลชุมชนนานกว่า 25 ปี และ 30 ปี โดยมีผู้อํานวยการโรงพยาบาลชุมชนเข้าร่วมประชุมกว่า 200 คน
นายแพทย์เจษฎาให้สัมภาษณ์ว่า ปัจจุบันความก้าวหน้าของเทคโนโลยีเป็นไปอย่างรวดเร็ว แนวโน้มการเกิดโรคมีการเปลี่ยนแปลงจากความเจริญ การสื่อสารและเทคโนโลยี กระทรวงสาธารณสุข จึงมีเป้าหมายที่จะพัฒนาศักยภาพโรงพยาบาลชุมชนให้เท่าทันการเปลี่ยนแปลง เป็นสมาร์ท ฮอสปิตัล (Smart Hospital) ที่มีการนําเทคโนโลยีด้านสุขภาพ ระบบอิเล็กทรอนิกส์ ระบบเทคโนโลยีสารสนเทศ มาเพิ่มความสะดวกในระบบบริการ การจัดเก็บข้อมูลสุขภาพของผู้ป่วย การบริหารจัดการ และมีศักยภาพในการรับผู้ป่วยที่พ้นระยะวิกฤตจากโรงพยาบาลใหญ่ เน้น 3 โรค คือโรคหลอดเลือดสมอง บาดเจ็บที่สมอง และบาดเจ็บกระดูกสันหลัง เพื่อให้การดูแลรักษาและเตรียมความพร้อมก่อนส่งกลับบ้าน (Intermediate Care) ลดความแออัดและระยะเวลารอคอยในโรงพยาบาลใหญ่ รวมทั้งทํางานร่วมกับโรงพยาบาลส่งเสริมสุขภาพตําบล (รพ.สต.) องค์กรปกครองส่วนท้องถิ่น หน่วยงานภาครัฐ และภาคเอกชนในพื้นที่ สร้างความเข้มแข็งระบบบริการปฐมภูมิ เชื่อมโยงกับโรงพยาบาลใหญ่ เช่น ทีมหมอครอบครัว คณะกรรมการพัฒนาคุณภาพชีวิตระดับอําเภอ (พชอ.) รพ.สต.ติดดาว“ได้เน้นย้ําให้ผู้อํานวยการโรงพยาบาลให้ความสําคัญกับการดูแลเจ้าหน้าที่ ดูแลสวัสดิการและความก้าวหน้า ปฏิบัติงานด้วยความสามัคคี และยึดประชาชนเป็นศูนย์กลาง เพิ่มการสื่อสารสร้างความเข้าใจแก่ผู้รับบริการ ลดปัญหาความไม่พึงพอใจ เพื่อให้บรรลุเป้าหมาย ประชาชนสุขภาพดี เจ้าหน้าที่มีความสุข ระบบสุขภาพยั่งยืน” นายแพทย์เจษฎากล่าว
ทั้งนี้ กระทรวงสาธารณสุข มีโรงพยาบาลชุมชนในสังกัดจํานวน 781 แห่งครอบคลุมทุกอําเภอทั่วประเทศ เพื่อให้ประชาชนเข้าถึงบริการรักษาพยาบาลที่มีคุณภาพ สะดวก ใกล้บ้าน
*********************************** 6 กันยายน 2561
รัฐบาลไทย-ข่าวทำเนียบรัฐบาล-นายกฯ รับรายงานสถานการณ์น้ำภาคกลางเริ่มคลี่คลาย สั่งเร่งรัดแก้ปัญหาอย่างต่อเนื่อง พร้อมกำชับทุกจังหวัดสร้างความมั่นใจกับประชาชน เตรียมสำรวจความเสียหายและช่วยเหลือตามระเบียบราชการ
วันอาทิตย์ที่ 5 พฤศจิกายน 2560
นายกฯ รับรายงานสถานการณ์น้ําภาคกลางเริ่มคลี่คลาย สั่งเร่งรัดแก้ปัญหาอย่างต่อเนื่อง พร้อมกําชับทุกจังหวัดสร้างความมั่นใจกับประชาชน เตรียมสํารวจความเสียหายและช่วยเหลือตามระเบียบราชการ
นายกฯ รับรายงานสถานการณ์น้ําภาคกลางเริ่มคลี่คลาย สั่งเร่งรัดแก้ปัญหาอย่างต่อเนื่อง พร้อมกําชับทุกจังหวัดสร้างความมั่นใจกับประชาชน เตรียมสํารวจความเสียหายและช่วยเหลือตามระเบียบราชการ
วันที่ 5 พ.ย.60 พลเอก ประยุทธ์ จันทร์โอชา นายกรัฐมนตรี ได้รับทราบรายงานสถานการณ์น้ําในลุ่มน้ําเจ้าพระยาล่าสุด โดยกรมชลประทานได้ปรับลดการระบายน้ําท้ายเขื่อนเจ้าพระยาในภาพรวมลง 300 ลบ.ม./วินาที ทําให้ระดับน้ําในช่วง อ.สรรพยา จ.ชัยนาท เริ่มลดลง 15 – 20 ซม.ส่วน จ.สิงห์บุรี และอ่างทอง ลดลง 10 ซม. ส่วนบริเวณคลองโผงเผงและคลองบางบาล จ.พระนครศรีอยุธยา ลดลง 6 - 8 ซม. และคาดว่าจะลดลงอย่างต่อเนื่อง
นอกจากนี้ ยังมีการติดตั้งเครื่องผลักดันน้ําบริเวณปากแม่น้ําท่าจีนและแม่น้ําเจ้าพระยา เพื่อบังคับน้ําให้ไหลลงสู่ทะเลรวดเร็วขึ้น ควบคู่กับการระบายน้ําออกจากทุ่ง 2 ฝั่งแม่น้ําเจ้าพระยา เริ่มต้นที่ทุ่งบางระกํา จ.พิษณุโลก ตั้งแต่ 1 พ.ย.ที่ผ่านมา และจะดําเนินการต่ออีก 12 ทุ่งตอนล่าง ในวันที่ 15 พ.ย.นี้ โดยย้ําว่าน้ําที่ถูกระบายออกจะเข้าสู่ระบบชลประทานก่อนแล้วจะกระจายออกไปฝั่งซ้ายและขวา ซึ่งจะไม่ส่งผลกระทบต่อพื้นที่ที่น้ําท่วมอยู่แล้ว
ทั้งนี้ นายกรัฐมนตรีเป็นห่วงประชาชนที่ประสบภัยทุกพื้นที่ จึงได้ออกตรวจเยี่ยมเร่งรัดการแก้ไขปัญหาอย่างต่อเนื่อง โดยให้ความสําคัญกับการบริหารจัดการน้ําเป็นอย่างมาก เนื่องจากประเทศไทยเกิดปัญหาน้ําท่วม น้ําแล้งเป็นประจําทุกปี อย่างไรก็ตาม ปริมาณฝนในปี 2554 และปี 2560 มีความใกล้เคียงกัน คือ 1,771 มม. และ 1,740 มม. ตามลําดับ แต่รัฐบาลได้ทบทวนแนวทางการป้องกันและรับมือกับปัญหาเป็นอย่างดี จึงทําให้เกิดผลกระทบน้อยกว่าในอดีต โดยเฉพาะพื้นที่การเกษตรที่เลื่อนระยะเวลาเพาะปลูกให้เร็วขึ้น เช่น ทุ่งบางระกํา และอีก 12 ทุ่งใต้เขื่อนเจ้าพระยา ทําให้สามารถรองรับน้ําจากพื้นที่ตอนบนไม่ให้ไหลลงสู่ด้านล่างได้ถึง 2,000 ล้านลบ.ม.
สําหรับพื้นที่ที่สถานการณ์เริ่มคลี่คลายลงแล้ว นายกรัฐมนตรีได้สั่งการผ่านกระทรวงมหาดไทยไปยังแต่ละจังหวัด เพื่อให้เร่งสํารวจ ประเมิน และจัดทําบัญชีความเสียหายให้ครอบคลุมทุกด้าน ทั้งด้านชีวิต ครอบครัวผู้เสียชีวิตทุกราย ด้านการประกอบอาชีพ ด้านที่อยู่อาศัย ด้านการเกษตร ด้านสิ่งสาธารณประโยชน์ เพื่อให้ความช่วยเหลือผู้ประสบภัยและฟื้นฟูความเสียหายให้กลับสู่ภาวะปกติโดยเร็ว
“นายกฯ ขอให้ทุกจังหวัดที่ประสบภัยทําความเข้าใจกับประชาชน เพื่อให้ทุกคนคลายความกังวลจากปัญหาที่ต้องพบเจอ โดยรัฐบาลและส่วนราชการที่เกี่ยวข้องจะไม่ทอดทิ้งผู้ประสบภัย และพร้อมที่จะให้ความช่วยเหลือบรรเทาความเดือดร้อนอย่างเต็มที่ตามระเบียบและหลักเกณฑ์ที่กําหนด จึงขอให้ทุกคนเชื่อมั่นและร่วมมือเพื่อฝ่าวิกฤติไปด้วยกัน”
---------------------------------
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม ลงพื้นที่ตรวจราชการประจำปี พ.ศ.2562 รอบที่ 1 ณ สำนักงานอุตสาหกรรมจังหวัดสมุทรปราการ
วันศุกร์ที่ 1 กุมภาพันธ์ 2562
ผู้ตรวจราชการกระทรวงอุตสาหกรรม ลงพื้นที่ตรวจราชการประจําปี พ.ศ.2562 รอบที่ 1 ณ สํานักงานอุตสาหกรรมจังหวัดสมุทรปราการ
นายประกอบ วิวิธจินดา ผู้ตรวจราชการกระทรวงอุตสาหกรรม ได้ลงพื้นที่ตรวจราชการประจําปี พ.ศ.2562 รอบที่ 1 ณ สํานักงานอุตสาหกรรมจังหวัดสมุทรปราการ และได้ลงพื้นที่ตรวจสอบโรงงานอุตสาหกรรม
เมื่อวันที่ 31 มกราคม 2562 นายประกอบ วิวิธจินดา ผู้ตรวจราชการกระทรวงอุตสาหกรรม ได้ลงพื้นที่ตรวจราชการประจําปี พ.ศ.2562 รอบที่ 1 ณ สํานักงานอุตสาหกรรมจังหวัดสมุทรปราการ และได้ลงพื้นที่ตรวจสอบโรงงานอุตสาหกรรม จํานวน 3 โรงงาน กรณีปัญหาฝุ่นละออง 2.5 PM โดยมีหน่วยงานราชการเข้าร่วมดังนี้ นายอําเภอบางเสาธง อุตสาหกรรมจังหวัดสมุทรปราการ สาธารณสุขจังหวัดสมุทรปราการ ทหาร ตํารวจ องค์การปกครองส่วนท้องถิ่น และสื่อมวลชน ร่วมลงพื้นที่ตรวจสอบด้วย และได้ลงพื้นที่ร่วมกับ สอจ.สมุทรปราการ เพื่อตรวจสอบพื้นที่ที่มีการปล่อยน้ําเสีย กรณีที่เป็นข่าวทางช่อง workpoint และช่อง amarin tv
รัฐบาลไทย-ข่าวทำเนียบรัฐบาล-ก.อุตฯ เผยรายงานผลตรวจวัดคุณภาพอากาศเบื้องต้นบริเวณรอบโรงงานที่ถูกเพลิงไหม้  จ.สมุทรสาคร ส่วนใหญ่พบอยู่ในเกณฑ์ค่ามาตรฐาน
วันอังคารที่ 27 มิถุนายน 2560
ก.อุตฯ เผยรายงานผลตรวจวัดคุณภาพอากาศเบื้องต้นบริเวณรอบโรงงานที่ถูกเพลิงไหม้  จ.สมุทรสาคร ส่วนใหญ่พบอยู่ในเกณฑ์ค่ามาตรฐาน
ก.อุตฯ เผยรายงานผลตรวจวัดคุณภาพอากาศเบื้องต้นบริเวณรอบโรงงานที่ถูกเพลิงไหม้
จ.สมุทรสาคร ส่วนใหญ่พบอยู่ในเกณฑ์ค่ามาตรฐาน
นางสาวนิสากร จึงเจริญธรรม รองปลัดกระทรวงอุตสาหกรรม และโฆษกกระทรวงอุตสาหกรรม เปิดเผยความคืบหน้ากรณีเกิดเหตุเพลิงไหม้โรงงานผลิตเสื่อน้ํามันรายใหญ่ของบริษัท เอช วี พลาส จํากัด เลขที่ 18/23 หมู่ 5 ต.นาดี อ.เมือง จ. สมุทรสาคร ที่ลุกไหม้ไปติดแผ่นพลาสติกสําเร็จรูปและเสื่อน้ํามันที่รอการส่งออก ว่าได้รับรายงานล่าสุดจากทางนายสมคิด ตัณฑศรีสุข อุตสาหกรรมจังหวัดสมุทรสาคร ว่าขณะนี้เพลิงได้สงบลงแล้ว
และสํานักงานอุตสาหกรรมจังหวัดสมุทรสาครได้ประสานงานให้เจ้าหน้าที่ของศูนย์วิจัยและพัฒนาสิ่งแวดล้อมโรงงานภาคตะวันตก กรมโรงงานอุตสาหกรรม เข้าตรวจวัดคุณภาพอากาศบริเวณด้านหน้าโรงงานเป็นทิศใต้ลมที่ควันพัดผ่านและบริเวณหน้าหมู่บ้านพฤกษา ตรงข้ามปากซอยเข้าโรงงาน ซึ่งจากรายงานผลตรวจวัดคุณภาพอากาศเบื้องต้นของศูนย์วิจัยและพัฒนาสิ่งแวดล้อมโรงงานภาคตะวันตก เมื่อวันที่ 26 มิถุนายน 2560 เวลา 13.34 น. พบว่าคุณภาพอากาศส่วนใหญ่มีค่าอยู่ในเกณฑ์ค่ามาตรฐาน ตามประกาศคณะกรรมการสิ่งแวดล้อมแห่งชาติ ฉบับที่ 10 พ.ศ. 2538 เรื่อง กําหนดมาตรฐานคุณภาพอากาศในบรรยากาศโดยทั่วไป  ยกเว้นค่าโอโซน OZONE เกินค่ามาตรฐาน ซึ่งสารดังกล่าวจะระเหยไปตามบรรยากาศและตามแรงลม และกลับเข้าสู่สภาวะปกติต่อไป
ทั้งนี้ ศูนย์วิจัยและพัฒนาสิ่งแวดล้อมโรงงานภาคตะวันตก จะเข้าตรวจคุณภาพอากาศบริเวณโดยรอบโรงงานอีกครั้งในวันที่ 28 มิถุนายน 2560
รัฐบาลไทย-ข่าวทำเนียบรัฐบาล- รัฐมนตรีช่วยว่าการกระทรวงคมนาคม  สร้างความมั่นใจให้ผู้ประกอบธุรกิจการบิน ชูนโยบายเชื่อมโยงการบินสู่แหล่งท่องเที่ยวเมืองรอง กระจายรายได้สู่ประชาชน
วันพุธที่ 2 ตุลาคม 2562
รัฐมนตรีช่วยว่าการกระทรวงคมนาคม  สร้างความมั่นใจให้ผู้ประกอบธุรกิจการบิน ชูนโยบายเชื่อมโยงการบินสู่แหล่งท่องเที่ยวเมืองรอง กระจายรายได้สู่ประชาชน
นายถาวร เสนเนียม รัฐมนตรีช่วยว่าการกระทรวงคมนาคม ย้ําพร้อมส่งเสริมความร่วมมือทุกหน่วยงาน สร้างความมั่นใจให้ผู้ประกอบธุรกิจการบิน ชูนโยบายเชื่อมโยงการบินสู่แหล่งท่องเที่ยวเมืองรอง กระจายรายได้สู่ประชาชน
นายถาวร เสนเนียม รัฐมนตรีช่วยว่าการกระทรวงคมนาคม พร้อมด้วย นายเจือ ราชสีห์ ผู้ช่วยเลขานุการรัฐมนตรีว่าการกระทรวงคมนาคม ให้การต้อนรับ นายอัศวิน ยังกีรติวร และ นายดาร์ซิโต เฮนโดรเซปุโตร กรรมการบริษัท ไทย ไลอ้อนเมนทารี จํากัด และคณะผู้บริหารสายการบินไทยไลอ้อนแอร์ เพื่อแสดงความยินดีในโอกาสเข้ารับตําแหน่งรัฐมนตรีช่วยว่าการกระทรวงคมนาคม และขอรับทราบนโยบายในการพัฒนาด้านการคมนาคมทางอากาศ เพื่อให้สายการบินไทยไลอ้อนแอร์สามารถดําเนินธุรกิจได้สอดคล้องกับนโยบายของรัฐบาล ในวันที่ 30 กันยายน 2562 เวลา 10.00 น. ณ ห้องรับรองกระทรวงคมนาคม
โอกาสนี้ นายถาวร เสนเนียม รัฐมนตรีช่วยว่าการกระทรวงคมนาคม ได้ร่วมหารือกับคณะผู้บริหารสายการบินไทยไลอ้อนแอร์ เกี่ยวกับการส่งเสริมและสนับสนุนให้สายการบินพาณิชย์เพิ่มจํานวนเที่ยวบินในท่าอากาศยานภูมิภาคเพื่อรองรับปริมาณผู้โดยสารและการขนส่งที่มีแนวโน้มเพิ่มสูงขึ้นอย่างต่อเนื่อง โดยได้เน้นย้ําถึงการกําหนดนโยบายหน่วยงานในความรับผิดชอบด้านการขนส่งทางอากาศในการพัฒนาท่าอากาศยานภูมิภาคให้ตอบสนองต่อนโยบายรัฐบาล โดยเฉพาะด้านการท่องเที่ยวให้ขยายฐานตลาดการท่องเที่ยวสู่เมืองรองเชื่อมโครงข่ายคมนาคมทางอากาศ “เชื่อมโลก เชื่อมไทย สู่เมืองรอง” เป็นการกระตุ้นเศรษฐกิจของประเทศด้วยการกระจายรายได้จากการท่องเที่ยวไปยังเมืองรองและลงไปสู่ประชาชนในพื้นที่โดยตรง ดังนั้น ทุกหน่วยงานที่เกี่ยวข้องจึงต้องทํางานสอดรับกันเพื่อพัฒนาเพิ่มขีดความสามารถในการให้บริการของท่าอากาศยาน ต้องพร้อมอํานวยความสะดวกให้กับทุกสายการบินที่มีความสนใจจะขยายเที่ยวบินให้เพียงพอต่อความต้องการของผู้เดินทาง รวมทั้งการพัฒนาโครงสร้างพื้นฐาน และเจ้าหน้าที่ผู้ปฏิบัติงานต้องเพียงพอต่อการให้บริการ ซึ่งตนเองพร้อมผลักดันและส่งเสริมความร่วมมือให้เกิดขึ้นทั้งภาครัฐและเอกชน เพื่อให้ประชาชนได้รับบริการที่ดีที่สุด สามารถเดินทางได้อย่างสะดวก สบาย และปลอดภัย